Tatoeba sentences — language code: kab
Deg teswiɛt-nni, lliɣ d amaswaḍ n tmaziɣt, degmi ma tebɣid d tira i wakken ad nergel amruj n lexsas.
Deg udlis-ik, tesqedceḍ awal-agi "Yemma-s n ddunit".
Acu i d-tqesdeḍ yes-s?
D tidet ! Akken i d ak-d-nniɣ, bdiɣ yakan duktura deg tussna n umdan d yidles.
Ayen riɣ, ama deg tira ama deg tɣuri, d asebgen n yidles amaziɣ aqbur mačči d kra.
Ayen i d-yeqqimen, yeggra-d deg wawal, deg yinsayen acku tira ulac.
Ayen-nniḍen, yečča-t wasif n yinekcamen ibeṛṛaniyen.
Kra n win i d-yusan, iḥettem fell-aɣ Rebbi-s.
Yerna akken ma ur tumineḍ ara, ad temteḍ.
Syin, xedmen-aɣ-d tilisa deg umezruy.
Wa yeqqar lejdud-nwen d Igulwaten, wayeḍ d Abu Ǧehl d terbaɛt-is, wayeḍ yeqqar nelqem-iken-id seg tineslemt..
Mi ara twalid timucuha d tneffusin akked waṭas n wawalen, ad naf belli ula d nekni nesɛa iṛebbiten-nneɣ, nesɛa amezruy, nesɛa amur-nneɣ deg ddunit.
Imezwura-nneɣ ula d nutni sfehmen-d tamuɣli-nsen amek i d-tebda ddunit.
D ayen iwumi qqaren takusmulujit.
Yesteqsa-t Husin Mula.
Nemmeslay yakan nekk yid-s ɣef usenfaṛ-agi.
Gar yisenfaren-nniḍen, riɣ ad d-suqqleɣ ungal-nni n Karim Akouche, La religion de ma mère , ɣer teqbaylit.
Adlis "Tallit izrebḥen am waḍu", yeffeɣ-d ɣer tezrigin Imru, deg 2019.
D tamawt i d-gren yimeɣriyen.
Suqqleɣ-d daɣen tamedyezt n Ḥamid Larbi aseggas-agi, semmeɣ-as: "Tallit izrebḥen am waḍu".
Degmi, ad naf deg udlis aṭas n temsalt i d-yettuɣalen s wudem-nniḍen.
Bab-is yura-t yakan d imagraden i d-yeffɣen deg yiɣmisen.
Dɣa ma tebɣid mačči kan d asuqqel seg tefṛansist ɣer teqbaylit, d asnulfu!
Mačči d ayen isehlen, acku ur bɣiɣ ara ad smerseɣ awalen-agi imaynuten.
Deg useggas 2015, yeffeɣ-d udlis-a, rriɣ-t-id ɣer teqbaylit.
Qqimeɣ deg-s azal n tlata wagguren.
Tgiḍ tasuqqilt ɣer tmaziɣt i yiwen udlis n Ṛacid Ulebṣir “Ussan n uzemmur deg yidurar n Leqbayel”.
Ttaruɣ s snant n tutlayin.
Tutlayin n medden akk yiwet, nekk snat i yi-d-iṣaḥen.
Ayen tettaruḍ kečč s teqbaylit, tettaraḍ-t-id, s umata, ɣer tefṛansist.
D acu i d iswi n waya?
Iswi-inu d akken ad suffɣeɣ idles-nneɣ ɣer tmura-nniḍen.
Nniɣ-ak-id yakan sawḍeɣ izen armi d tamurt n Rrus.
Dayen igerrzen maḍi.
Wid yettarun am nekk, ad asen-nerr tajmilt tameqqrant imi sawḍen ar yigduden-nniḍen idles d tsekla tamaziɣt.
Ass-a, nettwassen deg yal tamnaḍt deg ddunit.
Ur izmir yiwen ad yenker aya.
Tamaziɣt, tḥerr-d amkan-is gar yidlisen, ama s tira ama s ccna.
Iswi-inu, d asebgen d umezruy amaziɣ i yellan d nned d win n Yigrigiyen neɣ n Yiferɛunen.
Sefhem-iyi-d amek akka ula d kunwi s Yimaziɣen tesɛam tiqsiḍin am nekkni s Yirusiyen.
Asebter i tebɣiḍ ad twaliḍ, ulac-it.
Yella-d wass n usileɣ i yiselmaden n tmaziɣt.
Amek-itt liḥala n tudert-is di tmetti n tmurt-is?
Ugar n 20 n wussan ur llin waman.
Teḍra-d temlilit tamezwarut i uheggi n Tfaska n Yennayer.
Yerza-d umaswaḍ n tmaziɣt Mass Ɛerqub Ɛebdellah deg wahil n leqdic-is n usenṣeb n yiselmaden ɣer twilayt n Wehran.
Yella usenṣeb n kraḍ n tselmadin deg wahil-is.
Ttwaneṣbent ussan n acer, arim d ahad yezrin.
Ɛeddant temsirin akken iwata, ama d asenked-nsent sɣur iselmaden neɣ ayen-nniḍen.
Aneggaru-a, ifureṣ tagnit n tirza-a.
Dɣa iga-d timlilit n usileɣ tasensegmant i yiselmaden yettmahilen deg temnaḍt-a n Wehran.